आमिर को सेट पर रेखा का बर्ताव नहीं पसंद, काजोल की चुप्पी करण जौहर को खली
हाल ही में एक इंटरव्यू में एक्ट्रेस पलक तिवारी ने कहा, 'सलमान सर के सेट पर कोई भी लड़की लो नेकलाइन वाले कपड़े नहीं पहन सकती। सलमान सर ट्रेडिशनल सोच के इंसान हैं। वो सेट पर सभी लड़कियों से कहते हैं कि तुम्हें जो पहनना है पहनो, लेकिन हमेशा अपनी सुरक्षा बना के रखो।
हाल ही में एक इंटरव्यू में एक्ट्रेस पलक तिवारी ने कहा, 'सलमान सर के सेट पर कोई भी लड़की लो नेकलाइन वाले कपड़े नहीं पहन सकती। सलमान सर ट्रेडिशनल सोच के इंसान हैं। वो सेट पर सभी लड़कियों से कहते हैं कि तुम्हें जो पहनना है पहनो, लेकिन हमेशा अपनी सुरक्षा का ध्यान रखो।'
श्वेता तिवारी की बेटी पलक तिवारी बताती हैं, 'सलमान सर हमेशा सेट पर काम कर रही लड़कियों की सिक्योरिटी को लेकर चिंतित रहते हैं। सलमान सर के मुताबिक, फिल्म का सेट कोई प्राइवेट प्लेस नहीं है, यहां काफी सारे लोग काम करते हैं, आप सभी पर भरोसा नहीं कर सकते हैं।'
खबर में आगे बढ़ने से पहले पोल पर अपनी राय साझा करते चलिए...
आइए अब बात करते हैं बॉलीवुड के ऐसे ही कुछ और स्टार्स के बारे में जो सेट पर अपने व्यवहार और आदतों को लेकर चर्चा में रहे।
आमिर खान को शूटिंग सेट पर रेखा संग काम करना नहीं पसंद
आमिर खान को रेखा संग काम करने में कभी दिलचस्पी नहीं रही। रेखा ने आमिर खान के पिता ताहिर हुसैन संग काम किया हुआ है। वे अपने पिता और रेखा की फिल्म 'लॉकेट' के समय सेट पर जाया करते थे। तब सेट पर ही आमिर को रेखा का बर्ताव पसंद नहीं आया था।
बताते हैं कि उसके बाद ही आमिर ने यह फैसला कर लिया था कि वे रेखा संग कोई फिल्म नहीं करेंगे।
वक्त के पाबंद अमिताभ को राजेश खन्ना ने कहा था क्लर्क
अमिताभ बच्चन और राजेश खन्ना अभिनीत फिल्म ‘आनंद’ आपको याद होगी। ऋषिकेश मुखर्जी द्वारा निर्देशित यह फिल्म सुपरहिट हुई थी। अपने स्ट्रगलिंग पीरियड में जहां अमिताभ राजेश खन्ना का साथ पाकर सातवें आसमान पर थे, वहीं राजेश खन्ना को बिग बी की समय की पाबंदियां रास नहीं आती थीं। राजेश खन्ना ने एक इंटरव्यू में बिग बी को कह दिया था कि क्लर्क ऐसा काम करते हैं।
वीरेंद्र कपूर की किताब ‘एक्सिलेंस: द अमिताभ बच्चन वे’ में एक इंटरव्यू के हवाले बताया गया है कि अनुशासन वाली खूबी को राजेश खन्ना ने बेहद गलत तरीके से लिया क्योंकि उस वक्त राजेश खन्ना बड़े स्टार थे। अमिताभ बच्चन ने जब हिंदी फिल्म इंडस्ट्री में कदम रखा था तब राजेश खन्ना बॉलीवुड में सुपरस्टार का दर्जा हासिल कर चुके थे।
ऋतिक रोशन से बात नहीं करती थीं काजोल, करण जौहर को लगा बुरा
साल 2001 में आई करण जौहर के निर्देशन में बनी दूसरी फिल्म 'कभी खुशी कभी गम' बेहद पारिवारिक प्यार के माहौल से भरी थी। लेकिन दूसरी ओर इस फिल्म के सेट पर पारिवारिक माहौल बिल्कुल नहीं था। दरअसल, इस फिल्म के सेट पर शाहरुख, काजोल और अमिताभ, ऋतिक रोशन से बात नहीं करते थे। करण जौहर ने अपनी बुक 'एन अनसुटेबल ब्वॉय' में खुलासा किया कि शाहरुख खान, अमिताभ बच्चन, जया बच्चन और काजोल उनसे (ऋतिक) दूरी बनाकर रखते थे और इसके लिए उन्हें बुरा लगता था।
करण ने यह भी लिखा, 'जो नकारात्मकता सामने आई थी, वह सही नहीं थी, और यह वास्तव में दुखद थी। मुझे लगा कि शूटिंग के दौरान ऋतिक एकमात्र ऐसा व्यक्ति थे जिसका थोड़ा-सा हाथ पकड़ने की जरूरत थी।
बच्चन के साथ उनके समीकरण नहीं थे। शाहरुख भी उस समय थोड़ा दूर थे। इसमें काजोल भी शामिल थीं।'
